钦定古今图书集成/明伦汇编/家范典/第013卷 > 《思亲赋》明·王袆
## 钦定古今图书集成/明伦汇编/家范典/第013卷 > 《思亲赋》明·王袆

仰苍旻之冥漠，运元化之混沦。何赋授之殊致，或偏
颇而不均。抚予身之薄祜，慨此生之多屯。岂造物之
见靳，将受命之匪辰。岁越在乎稚龄，倏弃捐乎严君。
曾志学之未逮，已过庭而无闻。寄眇眇之弱植，托微
微之孤根。洒血泪于枯柏，结哀号于愁云。痛《蓼莪》之
既深，幸菽水之可乐。调旨甘于滫瀡，糁馀粒于藜藿。
“躄积雪而笋生，斲层冰而鳞跃。奉慈训之温恭，承懿
范之柔恪。虽罔极之莫忘，固终养之有托。急景不息，
芳年易徂。曷致三釜，曷贲重垆。恐令名之不振，使先
猷之弗舒。奉堂上之明命，离膝下之深娱。乃辞故里，
乃游名区。荐绅是从，冠盖为徒。摛丽藻于淮浙，觐清
光于皇都。朗节矫以遐奋，蜚声韡其”旁敷。嗟功名之
蹭蹬，慨日月之居诸。处违离以自适，与忧愤而长俱。
盼丘园之雨寂，眷桑梓之云腴。烝尝邈其弗逮，温凊
倏其久疏。岂初服之难返，念夙素之已渝。感风树以
浩叹，闵燧谷而长吁。至若青阳布和，缛景腾美，风扬
柔飚，日转华晷。虽行乐而何欢，恨承颜之非迩。朱明
启节，南薰奏琴，果散嘉实，树联芳阴。枕炎蒸其孰理，
襟邑郁而莫任。瀼露宵零，严霜晨被。阪远萎兰，隰空
摧穟。雁哀哀以翔霄，叶萧萧而陨地。怵此日之苦思，
激往年之馀涕。元冥临御，重阴固寒。萧条徼塞，摇落
乡关。日韬光而弗耀，川积冻而成干。伊天意之犹惨，
岂物情之能欢？矧予怀之含瘁，固触景而增酸。惟四
时之“推移，靡一息之停缓。年既迫于喜惧，日宜较乎
长短。指白云之在望，缅丹丘其未远。愬归风而效诚，
藉流月以寄款。傥微荣之可养，固远游之焉敢。闵干
禄以辞亲，会为吏而逾险。在往哲之犹然，可吾侪之
不勉。誓至恩之少酬，期馀生之无沗。持寸草之微心，
报春晖于未晚。獭设祭以报本，乌反哺而”《效慈》。彼蠢
蠢之细物，亦灵明而有知。察妙理以弥戚，《旷大观而
遐思》。怅意长而语短，聊揽翰以陈词。